ОСНОВНО УЧИЛИЩЕ „ ХРИСТО БОТЕВ”
ГР. ДУНАВЦИ, ОБЩ. ВИДИН, ОБЛ. ВИДИН
тел. 0878 472 837; e-mail: info-503311@edu.mon.bg

ЗАПОВЕД № 716 / 01.09.2026 г.
На основание чл.259, ал.1, чл.258, ал.1 във връзка с чл.263, ал.1, т.4 от Закона за
предучилищното и училищното образование, чл.31, ал.1, т.1 и т. 2 от Наредба № 15 / 22.07.2019 г. за статута и професионалното развитие на учителите, директорите и другите педагогически специалисти, във връзка с чл.263, ал.1, т.4 от Закона за предучилищното и училищното образование, чл.30, ал.З, от Наредба №10 / 01.09.2016 за организацията на дейностите в училищното образование, чл. 134, ал.1 от Правилник за  дейността на училището и Решение на педагогическия съвет, взето с Протокол № 8 / 01.09.2026 г.
ОПРЕДЕЛЯМ:
[bookmark: _GoBack]Следните форми на обучение за учебната 2026 /2027 година в Основно училище „ Христо Ботев“ гр. Дунавци:
1. Дневна форма на обучение
2. Индивидуална форма на обучение
3. Самостоятелна форма на обучение
при  условия за изпълнение както следва:
Дневната форма на обучение се организира за паралелки или групи в учебни часове през учебния ден и включва обучението на учениците по учебни предмети.
В дневната форма на обучение се организират и дейностите по целодневна организация на учебния ден, спортните дейности и часът на класа.
Индивидуалната форма на обучение включва индивидуални учебни часове и текущо оценяване или изпити за определяне на срочна или годишна оценка.
Индивидуалната форма на обучение може да се организира за:
1. ученици, които по здравословни причини, удостоверени с медицински документ, издаден от съответната експертна лекарска комисия, определена в Закона за здравето, не могат да се обучават в дневна, вечерна или комбинирана форма за повече от 30 последователни учебни дни;
2. ученици, които по семейни причини желаят да завършат в други срокове обучението си за един или повече класове;
3. ученици с изявени дарби;
4. ученици със специални образователни потребности при условията на чл. 107, ал. 4 ЗПУО;
5. ученици в случаите по чл. 107, ал. 2, т. 1 – 4 ЗПУО.
Директорът на училището организира разработването на индивидуален учебен план и график на учебните часове и ги утвърждава.
Структурата на индивидуалния учебен план на учениците по ал. 2, т. 4 от Наредба № 10/01.09.2016 г., както и условията и редът за утвърждаване се определят с ДОС за приобщаващото образование.
За обучението в индивидуална форма на обучение се изготвя седмично разписание на основата на индивидуалния учебен план, което се утвърждава от директора на училището.
Учениците се записват в определен клас и паралелка.
Индивидуалните учебни часове се провеждат в училището. В случаите по т. 1, когато ученикът не може да посещава училището, учебните часове се организират в домашни или болнични условия, а в случаите по т. 4 – и в център за подкрепа за личностно развитие.
По преценка на регионалния център за подкрепа на процеса на приобщаващото образование и на лекуващия лекар и след консултация с родителя, когато ученик е настанен в болница, обучението в индивидуалните учебни часове се осъществява от:
1. болнични учители, назначени към училище и/или център за подкрепа за личностно развитие; училището и центърът за подкрепа за личностно развитие се определят от началника на регионалното управление на образованието на територията на областта, на която се намира болницата;
2. училището и/или центъра за подкрепа за личностно развитие, в които ученикът се обучава – когато са в същото населено място, в което е болницата;
3. училище и/или център за подкрепа за личностно развитие извън случаите по т. 2, определени от началника на регионалното управление на образованието на територията на областта, на която се намира болницата.
За учениците по т. 2 и 3 (за ученици, които по семейни причини желаят да завършат в други срокове обучението си за един или повече класове и за ученици с изявени дарби) учебните часове от индивидуалния учебен план могат да се организират в рамките на няколко учебни седмици.
Самостоятелната форма на обучение включва самостоятелна подготовка и изпити за определяне на годишни оценки по учебните предмети от училищния учебен план.
Самостоятелната форма на обучение може да се организира за:
1. ученици в задължителна училищна възраст, които по здравословни причини, удостоверени с медицински документ, издаден от съответната експертна лекарска комисия, определена в Закона за здравето, не могат да се обучават в дневна форма;
2. ученици в задължителна училищна възраст – по желание на ученика или родителя, по реда на чл. 12, ал. 2 ЗПУО, след решение на експертна комисия, създадена към регионалното управление на образованието;
3. ученици с изявени дарби;
4. лица, навършили 16 години.
При самостоятелна форма на обучение се прилага избран от ученика утвърден училищен учебен план.
Заявлението за записване в самостоятелна форма на обучение по чл. 31, ал. 4 от Наредба № 10/01.09.2016 г. може да се подаде и до 20 учебни дни преди изпитна сесия, определена в правилника за дейността на училището, с изключение на учениците по т. 2.
Изпитите по учебните предмети от училищния учебен план са организирани в сесии, чийто брой през учебната година се определя в правилника за дейността на училището.
За лицата по т. 4 се допуска обучение за завършване на два класа в една година, ако са заявили това свое желание при подаване на заявлението по чл. 31, ал. 4. от Наредба № 10/01.09.2016 г. Те полагат изпити за следващ клас само ако успешно са положили всички изпити, предвидени за завършване на предходния клас.
Редовните изпитни сесии за учениците по т. 2 се организират в края на всеки учебен срок.
За учениците по т. 2 в съответствие с чл. 112, ал. 7 ЗПУО експертната комисия към регионалното управление на образованието, в която се включва и представител на Агенцията за социално подпомагане, осъществява контрол на всеки учебен срок на организацията и начина на провеждане на изпитните сесии и на резултатите от тях.
Учениците по т. 2, които не са положили успешно в рамките на една учебна година два и повече изпита за определяне на годишна оценка по учебните предмети от училищния учебен план, продължават обучението си при спазване на изискванията на ЗПУО в друга форма на обучение, препоръчана от екипа за подкрепа за личностно развитие.
Самостоятелна форма на обучение не може да се организира за ученици по чл. 49, ал. 2, т. 1 ЗПУО.
Контрол по изпълнение на заповедта възлагам на Магда Тодорова-старши учител и председател на МО-прогимназиален етап.

